Source: https://baschet.ro/liga-nationala-de-baschet-feminin/stiri/lnbf-programul-primelor-meciuri-din-turul-1-de-play-off
Timestamp: 2019-09-15 08:39:13+00:00

Document:
LNBF: Programul primelor meciuri din turul 1 de play-off - Baschet.ro powered by TotalBaschet
LNBF: Programul primelor meciuri din turul 1 de play-off
În acastă săptămână începe play-off-ul Ligii Naționale de Baschet Feminin. Primele două meciuri din turul 1 au fost programate inițial pentru 6 și 8 aprilie, dar aceste zile au fost modificate din diverse motive. Unul din aceste motive este schimbarea perioadei de disputare a turneului final U18, din 8-14 aprilie în 6-10 aprilie. În acest sezon s-a trecut la sistemul 3 din 5 încă din primul tur de play-off, iar primele două jocuri se dispută pe terenul formației mai bine clasate la finalul sezonului regulat.
Meciul 1 al sfertul dintre FCC ICIM Arad și CSM Târgoviște deschide play-off-ul LNBF în acest an. Primul joc dintre formațiile de pe locurile 4 și 5 va fi miercuri la Arad. CSM Satu Mare (locul 2) și Universitatea Cluj (locul 7) vor juca primele două meciuri fără zi de pauză, joi și vineri.
ACS Sepsi SIC Sfântu Gheorghe (câștigătoarea sezonului regulat) și CSU CSM Oradea își încep seria de play-off în 5 aprilie. Formația orădeană vine din Grupa Galbenă (a doua valorică), unde a încheiat pe 2, profitând de depunctarea Rapidului și de faptul că CSM Târgu Mureș nu avea drept de joc în play-off. Sfertul dintre Olimpia CSU Brașov (3) și Phoenix Știința Constanța (6) începe cu două zile mai târziu decât data anunțată inițial.
Programul primelor două meciuri din play-off:
03.04 M1 FCC ICIM CSB Arad vs CS Municipal Târgoviște 18:30 Victoria Arad Detalii
04.04 M1 CS Municipal Satu Mare vs CS Universitatea Cluj 18:00 LPS Satu Mare Detalii
05.04 M2 CS Municipal Satu Mare vs CS Universitatea Cluj 17:00 LPS Satu Mare Detalii
05.04 M2 FCC ICIM CSB Arad vs CS Municipal Târgoviște 18:00 Victoria Arad Detalii
05.04 M1 ACS Sepsi SIC Sfântu Gheorghe vs CSU CSM Oradea 19:00 Sepsi Arena Detalii
07.04 M2 ACS Sepsi SIC Sfântu Gheorghe vs CSU CSM Oradea 17:00 Sepsi Arena Detalii
08.04 M1 CSTBv Olimpia CSU Brașov vs Phoenix Știința Constanța 18:00 D.P. Colibași Detalii
10.04 M2 CSTBv Olimpia CSU Brașov vs Phoenix Știința Constanța 18:00 D.P. Colibași Detalii
Meciul 3 se dispută pe terenul echipelor mai slab clasate la finalul sezonului regulat. Acestea ar trebui să se joace în 12 aprilie, cum apar programate pe site-ul federației. Jocul trei dintre Phoenix Știința Constanța și Olimpia CSU Brașov se va disputa în 14 aprilie. Dacă va fi necesar, meciul 4 va fi găzduit de echipele mai slab clasate, iar al 5-lea de cele mai bine clasate.

References: CSM 
 CSM 
 CSM 
 CSM 
 CSM 
 CSM